
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1140 


11 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διενέργεια Πάγιας Μηνιαίας Κράτησης υπέρ των Ειδι¬ 
κών Λογαριασμών των Μετοχικών Ταμείων Στρατού, 
Ναυτικού και Αεροπορίας (πρώην ΤΑΣ, ΤΑΝ, ΤΑΣΑ) 1 
Τροποποίηση και συμπλήρωση διατάξεων της Φ.12.1/ 
Β3/5708/97 κοινής Υπουργικής απόφασης "Ρύθμιση 
θεμάτων έκδοσης, διάθεσης, διακίνησης και κοστο¬ 
λόγησης Πανεπιστημιακών Συγγραμμάτων" (Β' 64). 2 

Μέτρα περιορισμού κυκλοφορίας οχημάτων στο κέντρο 


της Αθήνας. 3 

Συγκρότηση του Συμβουλίου Κοινωνικής Ασφάλισης 

(ΣΚΑ). 4 

Τροποποίηση του Οργανισμού Εσωτερικής Υπηρεσίας 

της Κοινότητας Νήσου Νομού Ιωαννίνων. 5 

Ορισμός Ανωτάτου ορίου επιτρεπομένων ημερών κίνη¬ 
σης εκτός έδρας, υπαλλήλων υπηρετούντων στο Δή¬ 
μο Τρίπολης. 6 


ΑΠΟΦΑΣΕΙ Σ 

Αριθ.Φ.952.1/45/573230 (1) 

Διενέργεια Πάγιας Μηνιαίας Κράτησης υπέρ των Ειδικών 
Λογαριασμών των Μετοχικών Ταμείων Στρατού, Ναυ¬ 
τικού και Αεροπορίας (πρώην ΤΑΣ, ΤΑΝ, ΤΑΣΑ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

1. Αφού λάβαμε υπόψη: 

α. Τις διατάξεις της παραγράφου 1 του άρθρου 14 του 
Ν.Δ. 398/74 (ΦΕΚ Α' 116) "Περί Ταμείων Αλληλοβοήθειας 
Στρατού, Ναυτικού και Αεροπορίας", όπως αντικαταστάθη- 
καν από αυτές της παραγράφου 1 του άρθρου 33 του Ν. 
2109/92 (ΦΕΚ Α'205). 

β. Τις διατάξεις του άρθρου 29Ατου Ν. 1558/1985 (ΦΕΚ Α' 
137) όπως προστέθηκε με το άρθρο 27 του Ν. 2081/ 1992 
(ΦΕΚΑ' 154) καιαντικαταστάθηκε με το άρθρο 1 παρ. 2 του 
Ν. 2469/1997 (ΦΕΚΑ'38). 

γ. Τις διατάξεις του άρθρου 25 του Ν. 2292/1995 (ΦΕΚΑ' 
35) "Οργάνωση και λειτουργία Υπουργείου Εθνικής Άμυ¬ 


νας, διοίκηση και έλεγχος των Ενόπλων Δυνάμεων και άλ¬ 
λες διατάξεις". 

δ. Τις διατάξεις του Π.Δ. 363/1997(ΦΕΚΑ'241) "Διατήρη¬ 
ση εποπτείαςτου Υπουργείου Εθνικής Άμυνας επί ΝΠΔΔ". 

ε. Τις διατάξεις της παραγράφου 1 του άρθρου 2 του Ν. 
2913/2001 (ΦΕΚΑ' 102) "Ρύθμιση Θεμάτων Μετοχικών Τα¬ 
μείων Υπουργείου Εθνικής Άμυνας και Άλλες Διατάξεις". 

στ. Την 1065956/863/Α0006/25.7.2003 απόφαση του 
Πρωθυπουργού και Υπουργού Οικονομίας και Οικονομικών 
(ΦΕΚ Β' 985) "Καθορισμός αρμοδιοτήτων των Υφυπουργών 
Οικονομίας και Οικονομικών". 

ζ. Την 29492/31.10.2001 απόφαση του Πρωθυπουργού 
και Υπουργού Εθνικής Άμυνας (ΦΕΚΒ' 1483) "Ανάθεση αρ¬ 
μοδιοτήτων Υπουργού Εθνικής Άμυνας στους Υφυπουρ¬ 
γούς Εθνικής Άμυνας". 

η. Το Π.Δ. 81/2002 (ΦΕΚΑ' 57) "Συγχώνευση του Υπουρ¬ 
γείου Εθνικής Οικονομίας και Οικονομικών στο Υπουργείο 
Οικονομίας και Οικονομικών". 

θ. Τις διατάξεις της παραγράφου 13 του άρθρου ΙτουΝ. 
3029/2002 (ΦΕΚΑ' 160) "Μεταρρύθμιση Συστήματος Κοι¬ 
νωνικής Ασφάλισης". 

ι. Τις διατάξεις της παραγράφου 2 του άρθρου 10 του Ν. 
3075/2002 (ΦΕΚΑ'297) "Τροποποίηση και συμπλήρωση της 
συνταξιοδοτικής νομοθεσίας του Δημοσίου και άλλες δια¬ 
τάξεις". 

ια. Τις Φ.952.1/19/560298/Σ. 1472/20.1.2003/ΥΠΕΘΑ/ ΓΕΣ/ 
ΔΟΙ/Ιγ, Φ.952.1/4/03/17.3.2003/ΥΠΕΘΑ/ΓΕΝ/Ε4/ΙΙΙ και Φ. 
952.1/ΑΔ.927745/Σ.635/27.3.2003/ΥΠΕΘΑ/ΓΕΑ/Δ/ Δ3/1γ 
Υπουργικές αποφάσεις, με τις οποίες εγκρίθηκαντα πρακτι¬ 
κά των Διοικητικών Συμβουλίων των Ειδικών Λογαριασμών 
των Μετοχικών Ταμείων Στρατού, Ναυτικού και Αεροπορίας 
(πρώην ΝΠΔΔ ΤΑΣ, ΤΑΝ, ΤΑΣΑ), για το συνυπολογισμό στο 
εφάπαξ βοήθημα του ποσού των 176 ευρώ, για Αξκούς μέχρι 
το βαθμό του Σχη ή του επιδόματος θέσης υψηλής ευθύνης, 
για Αξκούς από το βαθμό του Ταξχου και άνω. 

ιβ. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, ούτε και αυτού των Ειδικών Λογαρια¬ 
σμών των Μετοχικών Ταμείων Στρατού, Ναυτικού καιΑερο- 
πορίας (πρώηνΤΑΣ, ΤΑΝ, ΤΑΣΑ), αποφασίζουμε: 

2. Τη διενέργεια της προβλεπόμενης, από την παράγρα¬ 
φο 1 του άρθρου 14 του Ν.Δ. 398/74 όπως αυτή αντικατα- 
στάθηκε από την παράγραφο 1 του άρθρου 33 του Ν. 
2109/92, κράτησηςποσοστού4%επίτουποσούτων 176 ευ¬ 
ρώ, για Αξκούς μέχρι το βαθμό του Σχη και του επιδόματος 
θέσης υψηλής ευθύνης, για Αξκούς από το βαθμό του Ταξ¬ 
χου και άνω. 

3. Η ισχύς της παρούσας απόφασης αρχίζει από 1.1.2003. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 30 Ιουλίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΝΙΚΟΣ ΦΑΡΜΑΚΗΣ ΛΑΖΑΡΟΣ ΛΩΤΙΔΗΣ 

-♦- 

Αριθ. 80871/Β3 (1) 

Τροποποίηση και συμπλήρωση διατάξεων της Φ.12.1/Β3/ 
5708/97 κοινής Υπουργικής απόφασης "Ρύθμιση θε¬ 
μάτων έκδοσης, διάθεσης, διακίνησης και κοστολόγη¬ 
σης Πανεπιστημιακών Συγγραμμάτων" (Β' 64). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 23 του Ν. 1268/82 "για τη δομή και λειτουρ¬ 
γία των ΑΕΙ" (Α' 87). 

β) του άρθρου 22 παρ. 3 του Ν. 2362/95 "Περί Δημοσίου 
Λογιστικού Ελέγχων και Δαπανών του Κράτους κ.λ.π." (Α' 
247). 

γ)του άρθρου 29Ατου Ν. 1558/85, όπως αυτό προστέθη¬ 
κε με το άρθρο 27 του Ν.2081/92 (Α' 154) και τροποποιήθη¬ 
κε με το άρθρο 1 του Ν. 2469/1997. 

δ) της παρ. 48του άρθρου 13του Ν. 3149/2003 (Α' 141) 

ε) του Π. Δ/τος 81/2002 (Α' 57). 

στ) Της 1065956/863/Α0006/15.7.2003 απόφασης του 
Πρωθυπουργού και Υπουργού Οικονομίας και Οικονομικών 
"Καθορισμός αρμοδιοτήτων των Υφυπουργών Οικονομίας 
και Οικονομικών" (Β' 985). 

ζ) της Φ.141/Β3/1402/1984 " Έκδοση, διακίνηση και απο¬ 
ζημίωση των συγγραφέων διδακτικών βιβλίων των Α.Ε.Ι" 
Υπουργικής απόφασης (Β' 159). 

2. Το γεγονός ότι από τις διατάξεις της απόφασης αυτής 
προκαλούνται οι ακόλουθες δαπάνες: 

α) Επί του κρατικού προϋπολογισμού, δαπάνη ύψους 
3.000.000 ΕΥΡΩ για το τρέχον οικονομικό έτος που θα αντι¬ 
μετωπιστεί από τις εγγεγραμμένες πιστώσεις στον Φ. 19 - 
250 ΚΑΕ 1123 και 15.700.000 ΕΥΡΩ για το οικονομικό έτος 
2004, για την οποία έγινε σχετική πρόβλεψη στον ίδιο φο¬ 
ρέα και ΚΑΕ. 

β) Επί του προϋπολογισμού των πανεπιστημίων δαπάνη 
ύψους 2.372.000 ΕΥΡΩ για το τρέχον οικονομικό έτος και 
10.168.000 ΕΥΡΩ για το οικονομικό έτος 2004 η οποία κα¬ 
λύπτεται από την επιχορήγηση του κρατικού προϋπολογι¬ 
σμού προς τα πανεπιστήμια (Φ. 19 - 250 ΚΑΕ 2421), αποφα¬ 
σίζουμε: 

Άρθρο 1 

Οι παράγραφοι 2, 3, 9 και 10 της κοινής υπουργικής από¬ 
φασης Φ.12.1/Β3/5708/97 "Ρύθμιση θεμάτων έκδοσης, διά¬ 
θεσης, διακίνησης και κοστολόγησης Πανεπιστημιακών 
Συγγραμμάτων " (Β' 64) που είχαν αντικατασταθεί ή προ¬ 
στεθεί με το άρθρο 1 της υπουργικής απόφασης Φ.12.1/ 
77716/Β3/2002 (Β' 996), αντικαθίστανται ως ακολούθως: 

1. «2. Για τα πανεπιστημιακά συγγράμματα του ελευθέ¬ 
ρου εμπορίου που διανέμονται στους φοιτητές κατάτο ακα¬ 
δημαϊκό έτος 2003 - 2004 ισχύουν τα εξής: 

α) Ως τιμή κοστολόγησης για τα συγγράμματα που είχαν 
διανεμηθεί κατά το ακαδημαϊκό έτος 2002 -2003 και είχαν 
κοστολογηθεί από την επιτροπή κοστολόγησης για το ίδιο 


έτος ισχύει η ίδια τιμή κοστολόγησης, όπως αυτή αναφέρε- 
ται στις οικείες υπουργικές αποφάσεις, με την επιφύλαξη 
των διατάξεων του εδαφίου (ε’) της παραγράφου αυτής. 

β) ί) Αυξάνεται κατά 2% η τιμή των συγγραμμάτων που εί¬ 
χαν διανεμηθεί κατάτο ακαδημαϊκό έτος 2001 -2002 και εί¬ 
χαν κοστολογηθεί από την επιτροπή κοστολόγησης για την 
ίδια χρονική περίοδο ανεξάρτητα εάν διανεμήθηκαν ή όχι 
και κατά το επόμενο της αρχικής κοστολόγησης ακαδημαϊ¬ 
κό έτος (2002-2003). 

ϋ) Αυξάνεται κατά 2% επί της τιμής που είχαν λάβει κατά 
το ακαδημαϊκό έτος 2002 - 03, η τιμή των συγγραμμάτων 
που είχαν κοστολογηθεί από την επιτροπή κοστολόγησης 
για το ακαδημαϊκό έτος 2000 -2001. Στην περίπτωση που τα 
συγγράμματα αυτά δεν διανεμήθηκαν κατάτο ακαδημαϊκό 
έτος 2002 - 2003, η αύξηση είναι 4% επί της τιμής του 2000 
- 2001. Οι ανωτέρω χορηγήσεις ποσοστών γίνονται με την 
επιφύλαξη των διατάξεων του εδαφίου (ε') της παραγρά¬ 
φου αυτής. 

γ) Όλα τα συγγράμματα που δεν εμπίπτουν στην περί¬ 
πτωση των εδαφίων (α') και (β') της παραγράφου αυτής κο¬ 
στολογούνται από την επιτροπή κοστολόγησης πανεπιστη¬ 
μιακών συγγραμμάτων. 

δ) Βελτιωμένες εκδόσεις των συγγραμμάτων των εδα¬ 
φίων (α') και (β') της παραγράφου αυτής με ποσοστό βελ¬ 
τίωσης τουλάχιστον 20% που βεβαιώνεται από σχετική γνω¬ 
μοδότηση του οικείου Τομέα ως προς το ποσοστό βελτίω¬ 
σης κοστολογούνται από την επιτροπή κοστολόγησης 
πανεπιστημιακών συγγραμμάτων, εφόσον αυτό ζητηθεί με 
αίτηση του εκδότη. 

ε) Σε κάθε περίπτωση η τιμή κοστολόγησης των συγ¬ 
γραμμάτων δεν μπορεί να υπερβαίνει το 70% της τιμής τους 
στο ελεύθερο εμπόριο, όπως αυτή δηλώνεται με υπεύθυνη 
δήλωση του εκδότη ή επίσημο τιμοκατάλογο που φέρει 
ημερομηνία έκδοσης και υποβάλλεται με υπεύθυνη δήλω¬ 
ση του εκδότη. Στην περίπτωση που η τιμή ενός συγγράμ¬ 
ματος των εδαφίων (α') και (β') της παραγράφου αυτής 
υπερβαίνει το 70% της τιμής του στο ελεύθερο εμπόριο, για 
το ακαδημαϊκό έτος 2003 - 2004 η τιμή του μειώνεται και ορί¬ 
ζεται στο 70% της τιμής του στο ελεύθερο εμπόριο. 

στ) Σε περίπτωση διανομής συγκεκριμένου πανεπιστημια¬ 
κού συγγράμματος κατάτο ίδιο ακαδημαϊκό έτος σε αριθμό 
αντιτύπων μεγαλύτερο του χίλια (1000), η τιμή του όπως ορί¬ 
ζεται με τις ανωτέρω διατάξεις και δημοσιεύεται στο Φ.Ε.Κ. 
μειώνεται για τα επιπλέον αντίτυπα ως ακολούθως: 

- Για αριθμό αντιτύπων από 1001 έως 1500 η τιμή κοστο¬ 
λόγησης μειώνεται κατά 10% 

- Για αριθμό αντιτύπων από 1501 έως 2000 η τιμή κοστο¬ 
λόγησης μειώνεται κατά 20% 

- Γ ια αριθμό αντιτύπων άνω των 2000 η τιμή κοστολόγη¬ 
σης μειώνεται κατά 30%. 

Σε κάθε περίπτωση από τις ανωτέρω, που ο αριθμός των 
διανεμηθέντων συγγραμμάτων υπερβαίνει τα χίλια (1000) 
αντίτυπα, ο εκδότης υποχρεούται να υποβάλει στο Γ ραφείο 
Δημοσιευμάτων του οικείου Ιδρύματος υπεύθυνη δήλωση 
του Ν. 1599/86 για τον συνολικό αριθμό αντιτύπων, η οποία 
θα συνοδεύει τα υπόλοιπα δικαιολογητικά που στέλνονται 
στην Οικονομική Υπηρεσία του φορέα εκκαθάρισης και 
πληρωμής των βιβλίων. Η εκκαθάριση της δαπάνης πραγ¬ 
ματοποιείται με βάση τις τιμές, που προκύπτουν σύμφωνα 
με τις ανωτέρω ρυθμίσεις». 

«3. Αιτήσεις και δικαιολογητικά κοστολόγησης πανεπι¬ 
στημιακών συγγραμμάτων της προηγούμενης παραγρά¬ 
φου υποβάλλονται το αργότερο μέχρι 31.5.2004». 

«9. α) Στη δωρεάν διανομή συγγραμμάτων δεν περιλαμ¬ 
βάνονται: Άτλαντες, λεξικά και λευκώματα (εξαιρουμένων 

των ατλάντων και λεξικών που αποτελούν διδακτικό υλικό 
ασχέτως εάν έχουν τη μορφολογία άτλαντα ή λεξικού και 
αποτελούν το κύριο και μοναδικό σύγγραμμα στο συγκε¬ 
κριμένο μάθημα, καθώς και των λευκωμάτων για τα τμήμα¬ 
τα εικαστικών τεχνών, εικαστικών και εφαρμοσμένων τε¬ 
χνών και επιστημών της τέχνης, εφ’ όσον αποτελούν το κύ¬ 
ριο και μοναδικό σύγγραμμα στο συγκεκριμένο μάθημα), 
καθώς και διδακτορικές διατριβές, βιβλιογραφίες, μονο¬ 
γραφίες περιορισμένου αντικειμένου, άρθρα και λοιπά δη¬ 
μοσιεύματα στον ημερήσιο και περιοδικό Τύπο (εξαιρουμέ- 
νων των επιστημονικών περιοδικών), κασέτες, ταινίες 
(νΐΟΕΟ κλπ.), δισκέτες, Οϋ, ντοσιέ εργασίας, παιχνίδια, εκ¬ 
δόσεις τέχνης (συλλογές εικόνων, συλλογές σχεδίων κλπ.), 
εγκυκλοπαίδειες, πανδέκτες, συνεντεύξεις και γενικά υλικό 
που δεν μπορεί να θεωρηθεί Πανεπιστημιακό διδακτικό 
σύγγραμμα, καθώς επίσης ανακοινώσεις συνεδρίων, ανα¬ 
κοινώσεις συμποσίων, πρακτικά συνεδρίων ή ημερίδων, 
πρακτικά σεμιναρίων (εκτός εκείνων τα οποία έχουν υπο- 
στεί επιστημονική επεξεργασία και δημοσιεύονται στη συ¬ 
νέχεια και αυτό αποδεικνύεται από βεβαίωση του οικείου 
τομέα). 

β) Ειδικά για τους φοιτητές του Τμήματος Ξένων Γλωσ¬ 
σών Μετάφρασης και Διερμηνείας του Ιονίου Πανεπιστημί¬ 
ου επιτρέπεται η διανομή γενικών λεξικών μονόγλωσσων ή 
δίγλωσσων (ευθέων ή και αντιστρόφων) και ειδικών ορολο¬ 
γιών για τις δύο γλώσσες εργασίας τους, καθώς και σε μία 
της επιλογής τους σύμφωνα με το πρόγραμμα σπουδών 
του Τμήματος. Επίσης, για τους φοιτητές του Τμήματος 
Γλώσσας Φιλολογίας και Πολιτισμού Παρευξείνιων Χωρών 
του Δημοκριτείου Πανεπιστημίου Θράκης επιτρέπεται η 
διανομή γενικών λεξικών μονόγλωσσων ή δίγλωσσων (ευ¬ 
θέων ή και αντιστρόφων) και ειδικών ορολογιών για τις Πα- 
ρευξείνιες γλώσσες, σύμφωνα με το πρόγραμμα σπουδών 
του τμήματος. 

γ) Για τους φοιτητές των Τμημάτων Μουσικών Σπουδών 
των πανεπιστημίων επιτρέπεται η διανομή ξενόγλωσσων βι¬ 
βλίων (παρτιτούρες). 

δ) Πολυτελείς εκδόσεις συγγραμμάτων κοστολογούνται 
ως απλές εκδόσεις». 

«10.α) Πανεπιστημιακά συγγράμματα, τα οποία έχουν εκ- 
δοθεί (πρώτη εκτύπωση) και διανεμηθεί για πρώτη φορά το 
ακαδημαϊκό έτος 2002 - 2003 με το σύστημα των συγγραφι¬ 
κών δικαιωμάτων θα συνεχίσουν και κατά το ακαδημαϊκό 
έτος 2003 - 2004 να διανέμονται με το ίδιο σύστημα. 

β) Οι συγγραφείς Πανεπιστημιακών συγγραμμάτων τα 
οποία εκδίδονται αποκλειστικά για τη δωρεάν διανομή 
στους φοιτητές και δεν διατίθενται στο ελεύθερο εμπόριο 
δεν υποχρεούνται, κατά την υποβολή των δικαιολογητικών 
για κοστολόγηση, να αναφέρουν στην υπεύθυνη δήλωση 
τιμή ελευθέρου εμπορίου, εφόσον δεν υπάρχει, και επομέ¬ 
νως δεν ισχύει στην περίπτωση αυτή ο περιορισμός του 
εδαφίου (ε') της παραγράφου 2 του άρθρου 1 της παρού¬ 
σας απόφασης. Στην ίδια δήλωση ο συγγραφέας δηλώνει 
με ευθύνη του ότι το συγκεκριμένο σύγγραμμα δεν διατίθε¬ 
ται στο ελεύθερο εμπόριο κατά το ίδιο ακαδημαϊκό έτος κο¬ 
στολόγησης». 

2. Το τελευταίο εδάφιο της παρ. 5α της Φ.12.1/Β3/5708/ 
97 (Β' 64) καταργείται. 

Άρθρο 2 

Οι διατάξεις της Υπουργικής απόφασης Φ.12.1/Β3/ 
5708/97 "Ρύθμιση θεμάτων έκδοσης, διάθεσης, διακίνησης 
και κοστολόγησης Πανεπιστημιακών συγγραμμάτων" (Β' 
64), καθώς και οι διατάξεις της παρούσης απόφασης ισχύ¬ 
ουν για το ακαδημαϊκό έτος 2003 - 2004. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Ιουλίου 2003 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. ΔΜΕΟ/στ/οικ. 1889/Φ.911 (3) 

Μέτρα περιορισμού κυκλοφορίας οχημάτων στο κέντρο 
της Αθήνας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το Π.Δ. 69/88 "Περί Οργανισμού της Κεντρικής Υπηρε¬ 
σίας Γ.Γ.Δ.Ε." όπως αυτό τροποποιήθηκε με το Π.Δ. 340/90 
"Περί Συστάσεως Γεν. Δ/νσεων", το Π.Δ. 293/91 "Περί Συ- 
στάσεως Οργανικής Μονάδας στη Γ.Γ.Δ.Ε." και το Π.Δ. 
167/92 "Περίτροποποιήσεωςτου Οργανισμού της Γ.Γ.Δ.Ε.". 

2. Τις διατάξεις των παραγράφων 6 και 7 του άρθρου 52 
του Κ.Ο.Κ., που κυρώθηκε με το Νόμο 2696/99 (ΦΕΚ57 Α7 
23.3.99) "Περί κυρώσεωςτου Κώδικα Οδικής Κυκλοφορίας" 
και με σκοπότην εξυπηρέτηση του δημοσίου συμφέροντος, 
το οποίο επιβάλλει την ανακούφιση του κυκλοφοριακά συμ- 
φορημένου κέντρου της Αθήνας. 

3. Την 50060/13559/02 (ΦΕΚ1156 Β75.9.2002) κοινή από¬ 
φαση του Πρωθυπουργού και του Υπουργού Μεταφορών 
και Επικοινωνιών με την οποία ανατέθηκαν αρμοδιότητες 
στον Υφυπουργό Μεταφορών και Επικοινωνιών Εμμ. Στρα- 
τάκη, αποφασίζουμε: 

1. Στο κέντρο της Αθήνας που περικλείεται από το δακτύ¬ 
λιο που σχηματίζουν οι λεωφόροι και οδοί: Αλεξάνδρας - 
Ζαχάρωφ - Μεσογείων -Φειδιππίδου - Μιχαλακοπούλου - 
Σπύρου Μερκούρη - Βρυάξιδος - Υμηττού - Ηλ. Ηλιού - Α. 
Φραντζή - Λ. Συγγρού - Χαμοστέρνας - Πειραιώς - Ιερά Οδός 
- Κωνσταντινουπόλεως - Αχιλλέως - πλατεία Καράίσκάκη - 
Καρόλου - Μάρνη - 28ης Οκτωβρίου (Πατησίων) - Αλεξάν¬ 
δρας, από 1 Σεπτεμβρίου 2003 έως και 23 Ιουλίου 2004 για 
τις ημέρες Δευτέρα έως Πέμπτη και για τις ώρες 7.00 έως 
20.00 και για την Παρασκευή για τις 7.00 έως 15.00, επιτρέ¬ 
πεται μόνο η εκ περιτροπής κυκλοφορία των επιβατηγών 
αυτοκινήτων ιδιωτικής χρήσης και των φορτηγών αυτοκινή¬ 
των ιδιωτικής χρήσης με μέγιστο επιτρεπόμενο βάρος μέ¬ 
χρι 2,2 τόνους, με βάση το τελευταίο ψηφίο του αριθμού κυ¬ 
κλοφορίας τους, ως εξής: 

Τις άρτιες (ζυγές) ημερομηνίες κυκλοφορούντο επιβατη¬ 
γό αυτοκίνητα ιδιωτικής χρήσης και τα φορτηγά αυτοκίνη¬ 
τα ιδιωτικής χρήσης με μέγιστο επιτρεπόμενο βάρος μέχρι 
2,2 τόνους, που ο αριθμός κυκλοφορίας τους τελειώνει σε 
0, 2, 4, 6 και 8 (δηλαδή σε ζυγό αριθμό) και τις περιττές (μο¬ 
νές) ημερομηνίες κυκλοφορούν τα επιβατηγό αυτοκίνητα 
ιδιωτικής χρήσης και τα φορτηγά αυτοκίνητα ιδιωτικής χρή¬ 
σης με μέγιστο επιτρεπόμενο βάρος μέχρι 2,2 τόνους, που 
ο αριθμός κυκλοφορίαςτουςτελειώνει σε 1,3,5,7 και9 (δη¬ 
λαδή σε μονό αριθμό). 

Στις οριακές λεωφόρους και οδούς του δακτυλίου δεν 
ισχύουν τα παραπάνω μέτρα περιορισμού της κυκλοφο- 
ρίας. 

Τα μέτρα δεν ισχύουν τις επίσημες αργίες. 

Εφ' όσον συντρέχουν ειδικοί λόγοι, τα μέτρα μπορούν να 
αρθούν με απόφαση του Υπουργείου Δημόσιας Τάξης. 

2. Από τους περιορισμούς της προηγούμενης παραγρά¬ 
φου εξαιρούνται: 

α. Αυτοκίνητα κρατικά, δημοτικά, Οργανισμών ή επιχει¬ 
ρήσεων κοινής ωφέλειας με ειδικούς αριθμούς κυκλοφο¬ 
ρίας ή με εμφανή σήματα των Υπηρεσιών αυτών. 

β. Το αυτοκίνητο του επικεφαλής κάθε ξένης αποστολής, 
καθώς και τα αυτοκίνητα των Προξένων, εφ' όσον αυτοί εκ¬ 
προσωπούν τη χώρα τους στην Ελλάδα. 

γ. Αυτοκίνητα με ξένες πινακίδες Ελλήνων του εξωτερι¬ 
κού και ξένων επισκεπτών της χώρας για τις πρώτες σαρά¬ 
ντα (40) ημέρες της παραμονής τους στην Ελλάδα. 

Επίσης αυτοκίνητα νοικιασμένα από ξένους επισκέπτες 
της χώρας και Έλληνες μόνιμους κατοίκους του εξωτερι¬ 
κού για το ίδιο χρονικό διάστημα. 

Τα αυτοκίνητα αυτά δύνανται να μεταφέρονται με μέρι¬ 
μνα της επιχείρησης στον τόπο παράδοσης ή παραλαβής 
(αεροδρόμια, λιμάνια, ξενοδοχεία κ.λπ.) υπό την προϋπό¬ 
θεση ότι θα υπάρχει στο αυτοκίνητο αντίγραφο του αντί¬ 
στοιχου μισθωτηρίου συμβολαίου. 

δ. Αυτοκίνητα γιατρών με μόνο επιβάτη τον ίδιο το γιατρό 
για εξυπηρέτηση επειγόντων περιστατικών. 

ε. Αναπηρικά αυτοκίνητα αναπήρων πολέμου, τα οποία 
φέρουν ειδικές κρατικές πινακίδες κυκλοφορίας, εφ' όσον 
οδηγούνται από τους ίδιους τους ανάπηρους ή τους μετα¬ 
φέρουν. 

στ. Επιβατηγά αυτοκίνητα, τα οποία είναι ειδικά διασκευ¬ 
ασμένα ή αυτόματα για τη μεταφορά πολιτικών αναπήρων 
εφ' όσον οδηγούνται από τους ίδιους τους ανάπηρους ή 
τους μεταφέρουν, με την προϋπόθεση ότι ο ανάπηρος θα 
είναι εφοδιασμένος με σχετική βεβαίωση του Υπουργείου 
Υγείας, στην οποία θα αναφέρεται ο αριθμός κυκλοφορίας 
του αυτοκινήτου. 

ζ. Αυτοκίνητα που μεταφέρουν ασθενείς που χρειάζονται 
συχνή θεραπεία (π.χ. νεφροπαθείς ή παιδιά με πολιομυελί¬ 
τιδα) ή τυφλούς ή άτομα με ειδικές ανάγκες, εφ’ όσον με¬ 
ταφέρουν τα ανωτέρω άτομα με την προϋπόθεση ότι οι 
ασθενείς θα έχουν εφοδιαστεί με σχετική βεβαίωση του 
Υπουργείου Υγείας Πρόνοιας και Κοινωνικών Ασφαλίσεων, 
που θα αναφέρει τη διάρκεια, τη συχνότητα της απαιτούμε- 
νης θεραπείας και τον αριθμό κυκλοφορίας του αυτοκινή¬ 
του. Βεβαιώσεις θα χορηγούνται κατά την κρίση του Υπουρ¬ 
γείου Υγείας, μόνο για σοβαρές περιπτώσεις. 

η. Μέχρι εκατόν είκοσι (120) αυτοκίνητα για κάθε ημερήσια 
εφημερίδα της Αθήνας που ευρίσκεται εντός του δακτυλίου 
και μέχρι ογδόντα (80) για εκτός, μέχρι είκοσι (20) αυτοκίνη¬ 
τα για κάθε ημερήσια εφημερίδα της Θεσσαλονίκης, μέχρι 
πέντε (5) αυτοκίνητα για κάθε ημερήσια εφημερίδα του Πει¬ 
ραιά και των επαρχιών, μέχρι πέντε (5) αυτοκίνητα για κάθε 
αθλητική εφημερίδα. Μέχρι σαράντα (40) αυτοκίνητα των 
εβδομαδιαίων εφημερίδων, μέχρι δέκα πέντε (15) αυτοκίνη¬ 
τα των εβδομαδιαίων ειδησεογραφικών περιοδικών και μέχρι 
πέντε (5) αυτοκίνητατων εβδομαδιαίων ειδησεογραφικών οι¬ 
κονομικών περιοδικών, για την κάλυψη εκτάκτων αναγκών 
πληροφόρησης ύστερα από έγγραφο του Διευθυντή των 
ανωτέρω εφημερίδων και περιοδικών. Μέχρι πενήντα (50) 
αυτοκίνητα για το Διοικητικό Συμβούλιο της ΕΣΗΕΑ και ΠΟ- 
ΕΣΥ ύστερα από έγγραφο του Προέδρου τους, 
θ. Λεωφορεία γενικά και σχολικά αυτοκίνητα, 
ι. Αυτοκίνητα μεταφοράς φαρμάκων, ή αγγειοκαρδιοχει- 
ρουργικών υλικών, ή υλικών οστεοσυνθέσεως, ή ανταλλα¬ 
κτικών τεχνητών νεφρών, ή βιολογικών υγρών ασθενών, με 
μόνιμα εμφανή σήματα της επιχείρησης και εφ’ όσον μετα¬ 
φέρουν τα πιο πάνω υλικά. Η παραπάνω χρήση πρέπει να 
αποδεικνύεται από σχετική ένδειξη στην άδεια κυκλοφο¬ 
ρίας του οχήματος. 


ια. Δύο (2) αυτοκίνητα για κάθε αεροπορική εταιρεία, η 
ύπαρξη της οποίας θα αποδεικνύεται από σχετική κατάστα¬ 
ση της Υπηρεσίας Πολιτικής Αεροπορίας. 

ιβ. Μέχρι δέκα (10) αυτοκίνητα του Πρακτορείου Εφημε¬ 
ρίδων Αθηναϊκού Τύπου, μέχρι δέκα (10) αυτοκίνητα του 
Νέου Πρακτορείου Εφημερίδων και Περιοδικών, μέχρι δέ¬ 
κα (10) αυτοκίνητα του Αθηναϊκού Πρακτορείου Ειδήσεων 
και μέχρι πέντε (5) αυτοκίνητα του Μακεδονικού Πρακτο¬ 
ρείου Ειδήσεων. 

ιγ. Μέχρι δέκα πέντε (15) αυτοκίνητα για την Εθνική Τρά¬ 
πεζα, μέχρι δέκα (10) αυτοκίνητα για κάθε άλλη Τράπεζα και 
μέχρι τέσσερα (4) αυτοκίνητα για την Ένωση Ελληνικών 
Τραπεζών. 

ιδ. Μέχριτριακόσια (300) αυτοκίνητα για το πρώτο πολιτι¬ 
κό κόμμα, μέχρι διακόσια (200) για το δεύτερο, μέχρι εξή¬ 
ντα (60) για το τρίτο, μέχρι πενήντα (50) για το τέταρτο, μέ¬ 
χρι σαράντα (40) για το πέμπτο, μέχρι τριάντα (30) για το 
έκτο και μέχρι πέντε (5) για τα υπόλοιπα ανάλογα με τη δύ¬ 
ναμή τους κατά τις τελευταίες εκλογές. Μέχρι πέντε (5) αυ¬ 
τοκίνητα για κάθε Βουλευτή ή Ευρωβουλευτή, μέχρι τρία 
(3) για κάθε τέως βουλευτή που δεν εξελέγη στις τελευταί¬ 
ες εκλογές, μέχρι τριάντα πέντε (35) για τις ανάγκες των 
γραφείων Υπουργών και Υφυπουργών, και μέχρι είκοσι (20) 
για τις ανάγκες των γραφείων Γ ενικών Γ ραμματέων και Ει¬ 
δικών Γ ραμματέων. 

Για τις ανάγκες των γραφείων της Βουλής των Ελλήνων, 
χορηγείται ανάλογος αριθμός αδειών που καθορίζεται 
ύστερα από έγγραφο του Προέδρου της. Μέχρι σαράντα 
(40) αυτοκίνητα για τις ανάγκες των γραφείων της Προε¬ 
δρίας της Δημοκρατίας. 

ιε. Μέχρι σαράντα (40) αυτοκίνητα για την Ένωση Αντα¬ 
ποκριτών Ξένου Τύπου, εφ' όσον οδηγούνται από ξένο 
ανταποκριτή. 

ιστ. Μέχρι πενήντα (50) αυτοκίνητα για την ΝΕΤ, μέχρι πε¬ 
νήντα (50) αυτοκίνητα για την ΕΤ1, μέχρι είκοσι (20) αυτοκί¬ 
νητα για κάθε ραδιοφωνικό σταθμό και μέχρι σαράντα (40) 
αυτοκίνητα για κάθε τηλεοπτικό σταθμό που λειτουργεί νό¬ 
μιμα και εδρεύει εντός του δακτυλίου, μέχρι τριάντα (30) 
αυτοκίνητα για εκτός και μέχρι τριάντα (30) αυτοκίνητα για 
τη Γ.Γ. Τύπου και Πληροφοριών για την κάλυψη των ανα¬ 
γκών τους. 

ιζ. Μέχρι τρία (3) αυτοκίνητα για την Ένωση Ανταποκρι¬ 
τών Ελληνικού Τύπου του Εξωτερικού. 

ιη. Ειδικά αυτοκίνητα χρηματαποστολών, η χρήση των 
οποίων θα προκύπτει από ένδειξη που θα αναγράφεται 
στην άδεια κυκλοφορίας του οχήματος. 

ιθ. Μέχρι τριάντα πέντε (35) αυτοκίνητα των φυσιοθερα¬ 
πευτών του Υποκαταστήματος ΙΚΑ Αθήνας για την εκτέλε¬ 
ση υπηρεσίας. Επίσης μέχρι είκοσι (20) αυτοκίνητατων φυ¬ 
σιοθεραπευτών ελευθέρων επαγγελματιών, που δεν διατη¬ 
ρούν εργαστήριο, ούτε είναι υπάλληλοι Νοσοκομείου ή 
άλλου Ιδρύματος και προσφέρουν τις υπηρεσίες τους σε 
κατάκοιτους, εφ' όσον επιβαίνουν μόνοι στα αυτοκίνητά 
τους, με βάση πίνακα που θα υποβάλλει στην οικείατροχαία 
τοΔ.Σ. του Πανελληνίου Συλλόγου Φυσιοθεραπευτών. 

κ. Μέχριτρία (3) αυτοκίνητα της Γ.Σ.Ε.Ε. και μέχρι δύο (2) 
αυτοκίνητα του Ε.Κ.Α. 

κα. Από δέκα πέντε (15) αυτοκίνητα για την Εθνική Ένωση 
Φωτορεπόρτερ Ελλάδος, την Ένωση Νέων Ελλήνων Φωτο¬ 
ρεπόρτερ, την Ένωση Φωτοειδησεογράφων Ελλάδος και 
την Πανελλαδική Ένωση Φωτοειδησεογράφων, για επαγ¬ 
γελματικές ανάγκες των μελών της, με πίνακες που θα υπο¬ 
βάλλουν στην οικείατροχαία μόνοταΔ.Σ. των Ενώσεώντους. 

κβ. Τα εκπαιδευτικά αυτοκίνητα των επαγγελματιών εκ¬ 
παιδευτών οδηγών αυτοκινήτων που η επαγγελματική τους 

έδρα βρίσκεται μέσα στα όρια του δακτυλίου της παραγρ. 
1 της παρούσας Απόφασης, με βάση πίνακα που θα υπο¬ 
βάλλει στην οικεία υπηρεσία τροχαίας κινήσεωςτοΔ.Σ. του 
επαγγελματικού τους σωματείου, ο οποίος θα συνοδεύεται 
από αποδεικτικά στοιχεία της Εφορίας για την έδρα της κά¬ 
θε επιχείρησης. 

κγ. Τα αυτοκίνητα των μελών του ιπτάμενου προσωπικού 
της Ολυμπιακής Αεροπορίας, που κατοικούν μέσα στα όρια 
του δακτυλίου της παραγρ. 1 της παρούσας, εφ' όσον οδη¬ 
γούνται από τους ίδιους με την υπηρεσιακή τους στολή, για 
διαδρομές μεταξύ της κατοικίας τους και του αεροδρομίου 
"Ελευθέριος Βενιζέλος”. 

Στα παραπάνω αυτοκίνητα επιτρέπεται να επιβαίνουν και 
άλλα πρόσωπα, εφ' όσον πληρούν τους όρους του προη¬ 
γούμενου εδαφίου. Η Ολυμπιακή Αεροπορία θα υποβάλλει 
στην οικεία υπηρεσία τροχαίας κινήσεως ονομαστική κατά¬ 
σταση του προσωπικού, που δικαιούται να εξαιρεθεί από τα 
περιοριστικά μέτρα της παρούσας, με τις αντίστοιχες διευ¬ 
θύνσεις κατοικίας και τους αντίστοιχους αριθμούς κυκλο¬ 
φορίας των αυτοκινήτων, ώστε να τους χορηγηθούν τα ει¬ 
δικά σημειώματα της παραγράφου 3 της παρούσας. 

κδ. Τα αυτοκίνητα των επαγγελματιών μελών των σωμα¬ 
τείων συντηρητών καυστήρων, εφ' όσον πραγματοποίησαν 
εισόδημα από το επάγγελμά τους αυτό, δηλωμένο στην 
Εφορία κατά το προηγούμενο έτος και αποδεδειγμένα κι¬ 
νούνται για επαγγελματικούς λόγους. 

κε. Τα αυτοκίνητα των εν ενεργεία δικαστικών, των οποί¬ 
ων η έδρα της εργασίας τους ή η κατοικία τους ευρίσκεται 
εντός των ορίων του δακτυλίου, και εφ' όσον οδηγούνται 
από τους ίδιους. 

κστ. Τα αυτοκίνητα των μονίμων κατοίκων της περιοχής 
που περικλείεται από τα όρια του δακτυλίου, εφ' όσον οι κά¬ 
τοχοί τους εφοδιαστούν με ειδική κάρτα από το Δήμο Αθη¬ 
ναίων, προσκομίζοντας σχετικό αποδεικτικό ωραρίου ερ¬ 
γασίας, για χρονικό διάστημα μιας (1) ώρας πριν την έναρ¬ 
ξη της εργασίας και μόνο για την έξοδό τους από την 
περιοχή του δακτυλίου, και για χρονικό διάστημα δύο (2) 
ωρών από τη λήξη του ωραρίου τους για την επιστροφή 
τους στον τόπο κατοικίας τους. 

Τα αυτοκίνητα αυτά για την έξοδό τους από το δακτύλιο 
καιτην είσοδό τους σ' αυτόν θα κινούνται μόνο μέσα σε προ¬ 
καθορισμένη ζώνη του δακτυλίου, αναλόγως του τόπου κα¬ 
τοικίας του κατόχου, χρησιμοποιώντας τη συντομότερη 
διαδρομή από και προς την κατοικία του ιδιοκτήτη. 

Οι ζώνες αυτές είναι οι εξής: 

Α Ζώνη: Η περιοχή που περικλείεται από τις λεωφόρους 
και οδούς: 

Λ. Αλεξάνδρας - Ζαχάρωφ - Μεσογείων - Φειδιππίδου - Μι- 
χαλακοπούλου - Σπ. Μερκούρη - Ριζάρη - Βασ. Σοφίας - Γε¬ 
ωργίου Α' - Σταδίου - Αιόλου - 28ης Οκτωβρίου (Πατησίων) 
-Λ. Αλεξάνδρας. 

Β Ζώνη: Η περιοχή που περικλείεται από τις λεωφόρους 
και οδούς: 

28ης Οκτωβρίου - Αιόλου - Σταδίου - Ερμού - Πειραιώς - 
Ιερά Οδός - Λ. Κωνσταντινουπόλεως - Αχιλλέως - πλ. Κα- 
ραϊσκάκη - Καρόλου - Μάρνη - 28ης Οκτωβρίου (Πατησίων). 

Γ Ζώνη: Η περιοχή που περικλείεται από τις λεωφόρους 
και οδούς: 

Ερμού - πλατεία Συντάγματος - Λ. Αμαλίας - Λ. Συγγρού - 
Καλλιρρόης - Παναγή Τσαλδάρη - Χαμοστέρνας - Πειραιώς 
- Ερμού. 

Δ Ζώνη: Η περιοχή που περικλείεται από τις λεωφόρους 
και οδούς: 

Βασ. Σοφίας - Ριζάρη - Σπ. Μερκούρη - Υμηττού - Η.Ηλιού - 
Α.Φραντζή - Καλλιρρόης - Συγγρού - Λ. Αμαλίας - Βασ. Σοφίας. 


Οι ειδικές αυτές κάρτες αναγράφουν το ονοματεπώνυμο 
του κατόχου, τη δ/νση κατοικίας αυτού και τον αριθμό κυ¬ 
κλοφορίας του αυτοκινήτου, φέρουν δε χρώμα που αντι¬ 
στοιχεί στη συγκεκριμένη ζώνη κυκλοφορίας. 

κζ. Μέχρι πενήντα (50) αυτοκίνητα που χρησιμοποιεί η 
"ΑΤΤΙΚΟ ΜΕΤΡΟ" Α.Ε. για την επίβλεψη των έργων του ΜΕ¬ 
ΤΡΟ, καθώς και μέχρι πενήντα (50) αυτοκίνητα της αναδό- 
χου Κ/Ξ "ΟΛΥΜΠΙΑΚΟ ΜΕΤΡΟ". 

Τυχόν μελλοντικές πρόσθετες ανάγκες για την κατα¬ 
σκευή του ΜΕΤΡΟ θα αντιμετωπίζονται με εφαρμογή της 
παραγρ. 4 του εβδόμου άρθρου του Ν. 1955/91. 

κη. Μέχρι τριάντα (30) Ι.Χ. αυτοκίνητα που χρησιμοποιούν 
οι Υπηρεσίες ΔΜΕΟ, ΔΚΕΟ, Δ9, ΔΚΕΣΟ της Γ.Γ.Δ.Ε. του 
ΥΠΕΧΩΔΕ (μέχρι δέκα πέντε (15) της ΔΜΕΟ, μέχρι έξι (6) 
της ΔΚΕΟ, μέχρι επτά (7) της ΔΚΕΣΟ και μέχρι δύο (2) της 
Δ9), καθώς και μέχρι τρία (3) της ΣΗΜΕΝΣ Α.Ε. για την κά¬ 
λυψη των επειγουσών αναγκών ρυθμίσεων κυκλοφορίας, 
φωτεινών σηματοδοτήσεων και άμεσων επεμβάσεων σε θέ¬ 
ματα οδικής ασφάλειας που προκύπτουν από την κατα¬ 
σκευή του ΜΕΤΡΟ. 

κθ. Μέχρι δύο (2) αυτοκίνητα για την Εθνική Μετεωρολο¬ 
γική Υπηρεσία (ΕΜΥ). 

λ. Μέχρι δύο (2) αυτοκίνητα για το ΠΕΡΠΑ. 

λα. Μέχρι πέντε (5) αυτοκίνητα για την Επιτροπή Ολυ¬ 
μπιακών Αγώνων (ΕΟΑ). 

λβ. Μέχρι δέκα (10) αυτοκίνητα για την Οργανωτική Επι¬ 
τροπή Αθήνα 2004 Α.Ε. 

λγ. Μέχρι δώδεκα (12) αυτοκίνητα για την ΕΥΔΕ/ΕΣΕΑ, 
μέχρι οκτώ (8) αυτοκίνητα για την ΕΥΔΕ/ΟΕ 2004 και μέχρι 
δέκα (10) αυτοκίνητα για το τμήμα κυκλοφορίας φωτεινής 
σηματοδότησης και τηλεματικής 2004. 

λδ. Όλα τα αυτοκίνητα υβριδικής τεχνολογίας. 

3. Τα αυτοκίνητα που αναφέρονται στις περιπτώσεις η, ια, 
ιβ, ιγ, ιδ, ιε, ιστ, ιζ, ιη, ιθ, κ, κα, κβ, κγ, κδ, κε, κζ, κη, λ, λα, λβ, και 
λγ της προηγούμενης παραγράφου, επιτρέπεται να κυκλο¬ 
φορούν μόνο εφ' όσον έχουν εφοδιαστεί με τις ειδικές άδειες 
κυκλοφορίας στο δακτύλιο από τη Δ/νση Τροχαίας Αττικής. 

Οι άδειες κυκλοφορίας στο δακτύλιο χορηγούνται μετά από 
αίτηση των δικαιουμένων προς την παραπάνω υπηρεσία τρο¬ 
χαίας κινήσεως στην οποία υποβάλλονται και τυχόν αιτήματα 
ενδιαφερομένων για χορήγηση σημειωμάτων πέραν των προ- 
βλεπομένων στην παρούσα, τα οποία ικανοποιούνται ύστερα 
από σχετική έγκριση του Υπουργείου Δημοσίας Τάξεως. 

Στις άδειες κυκλοφορίας στο δακτύλιο αναφέρεται ο 
αριθμός κυκλοφορίας του αυτ/του, το ονοματεπώνυμο του 
οδηγού και του ιδιοκτήτου ή κατόχου, καθώς και η ημερο¬ 
μηνία λήξης αυτού. 

Ειδικά για τη χορήγηση αδειών κυκλοφορίας στο δακτύ¬ 
λιο της περίπτωσης (η) συνεκτιμώνται οι πραγματικές ανά¬ 
γκες, ελάχιστη κυκλοφορία του εντύπου κλπ. 

Η προθεσμία υποβολής των αιτήσεων καθορίζεται μέχρι 
και την 30.11.2003. 

4. Για την αντιμετώπιση εξαιρετικών περιπτώσεων επει¬ 
γόντων και εκτάκτων περιστατικών η Δ/νση Τροχαίας Αττι¬ 
κής είναι δυνατόν να χορηγεί κατά την κρίση της προσωρι¬ 
νά σημειώματα ολιγοήμερης διάρκειας, η οποία δεν είναι 
δυνατόν να υπερβαίνει τις πέντε (5) εργάσιμες ημέρες. 

Τα σημειώματα αυτά χορηγούνται μετά από αίτηση των 
ενδιαφερομένων προς την οικεία υπηρεσία τροχαίας κινή- 
σεως και αναφέρουν τον αριθμό κυκλοφορίας του αυτοκι¬ 
νήτου που εξαιρείται προσωρινά από τα περιοριστικά μέ- 
τρατης απόφασης αυτής, καθώς καιτηνημερομηνίαλήξης. 

5. Τα φορτηγά αυτοκίνητα μέγιστου επιτρεπόμενου βά¬ 
ρους άνω των 2,2 τόνων δεν υπόκεινται στα περιοριστικά 
μέτρα και κυκλοφορούν ελεύθερα μέσα στο δακτύλιο, με 
τους περιορισμούς του εμπορικού τριγώνου και της "ΜΠΛΕ 
ΖΩΝΗΣ", όπως αυτοί καθορίζονται με σχετικές αποφάσεις. 




15844 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Τα φορτηγά αυτοκίνητα ιδιωτικής χρήσης μεγίστου επι¬ 
τρεπόμενου βάρους 2,2 τόνων και κάτω υπόκεινται στα πε¬ 
ριοριστικά μέτρατης απόφασης αυτής με τις εξής εξαιρέσεις: 

α. Κυκλοφορούν χωρίς κανένα περιορισμό, εφ' όσον με¬ 
ταφέρουν τρόφιμα ή ποτά, είδη για νοσοκομεία ή κάνουν 
διανομή τύπου. 

β. Κυκλοφορούν ελεύθερα από 14.30 μέχρι 17.00, εφ' 
όσον διανέμουν εμπορεύματα, που δεν καλύπτονται από 
την προηγούμενη περίπτωση. 

γ. Εξαιρούνται μέχρι τρία (3) αυτοκίνητα της εταιρείας 
"ΑΚ ΕΛΛΑΣ", για όσο διάστημα αυτή έχει σύμβαση συντή¬ 
ρησης με τον ΟΤΕ των τηλεφωνικών θαλάμων στην περιοχή 
ισχύος των περιοριστικών μέτρων και μέχρι δέκα (10) αυτο¬ 
κίνητα της εταιρείας "ΣΗΜΕΝΣ Α.Ε." για όσο διάστημα αυτή 
έχει σύμβαση συντήρησης του συστήματος σηματοδότη¬ 
σης στην περιοχή ισχύος των περιοριστικών μέτρων. 

Τα παραπάνω αυτοκίνητα της περίπτωσης γ, εξαιρούνται 
μόνο εφ’ όσον έχουν εφοδιαστεί με ειδικό σημείωμα από την 
οικεία υπηρεσία τροχαίας κινήσεως που χορηγείται σύμφω¬ 
να με τη διαδικασία της παραγράφου 3 της Απόφασης αυτής. 

7. Οι παραβάτες της παρούσας, τιμωρούνται σύμφωνα με 
τις διατάξεις της παραγράφου 6 του άρθρου 52 του Κ.Ο.Κ. 
(Ν. 2696/99). 

Οι ίδιες ποινές επιβάλλονται και στους κατοίκους του δα¬ 
κτυλίου κατόχους της ειδικής κάρτας, σε περίπτωση κυ¬ 
κλοφορίας τους σε ζώνη διαφορετική από την επιτρεπόμε¬ 
νη ή σε ώρες άλλες από τις προβλεπόμενες για τις ζώνες 
αυτές, από την παρούσα Απόφαση. 

8. Συστήνεται τριμελής Επιτροπή από εκπροσώπους των 
Υπουργείων Δημόσιας Τάξης, Περιβάλλοντος - Χωροτα¬ 
ξίας και Δημοσίων Έργων και Μεταφορών - Επικοινωνιών, 
που θα εξετάζει και θα εισηγείται για θέματα που αφορούν 
στα μέτρα περιορισμού κυκλοφορίας οχημάτων στο κέντρο 
της Αθήνας, καθώς και για ειδικές περιπτώσεις που δεν πε¬ 
ριλαμβάνονται στις παραπάνω παραγράφους. 

9. Με απόφαση του Υπουργού ΠΕΧΩΔΕ και μετά από ει¬ 
σήγηση της παραπάνω Τριμελούς Επιτροπής για λόγους 
κατασκευής του ΜΕΤΡΟ, είναι δυνατόν να τροποποιούνται 
προσωρινά τα όρια του δακτυλίου περιοριστικών μέτρων. 

10. Με απόφαση του Υπουργού ΠΕΧΩΔΕ και μετά από ει¬ 
σήγηση της Τριμελούς Επιτροπής είναι δυνατόν να τροπο¬ 
ποιείται η διάρκεια εφαρμογής των περιοριστικών μέτρων 
του δακτυλίου. 

Από τις διατάξεις της Απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή θα δημοσιευθεί στην Εφημερίδα της Κυ- 
βερνήσεως. 

Αθήνα, 1 Αυγούστου 2003 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΥΦΥΠΟΥΡΓΟΣ ΜΕΤΑΦΟΡΩΝ 
ΚΑΙ ΔΗΜΟΣΙΩΝ ΕΡΓΩΝ ΚΑΙ ΕΠΙΚΟΙΝΩΝΙΩΝ 

Β. ΠΑΠΑΝΔΡΕΟΥ ΕΜΜ. ΣΤΡΑΤΑΚΗΣ 

ΔΗΜΟΣΙΑΣ ΤΑΞΗΣ 

Γ. ΦΛΩΡΙΔΗΣ 
-♦- 

Αριθ.Φ.ΣΚΑ 15468/686 (4) 

Συγκρότηση του Συμβουλίου Κοινωνικής Ασφάλισης 
(ΣΚΑ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 20 του Ν. 1539/85(64 Α'). 


2. Τις διατάξεις του άρθρου 15 του Π .Δ/τος 213/92 (102 Α'). 

3. Το άρθρο 1 τηςπαρ.3τηςΔ3/727/92(578 Β) κοινής από¬ 
φασης. 

4. Τις διατάξεις του άρθρου 1 παρ. ιη του Π.Δ/τος 129/ 
92(65 Α'). 

5. Τις διατάξειςτου άρθρου 1 του Ν. 2469/97(38 Α') και το 
γεγονός ότι από την απόφαση αυτή δεν προκαλείται δαπά¬ 
νη σε βάρος του Κρατικού Προϋπολογισμού. 

6. Το Π.Δ. 388/2001 (254 Α') "Διορισμός Υπουργών, Ανα¬ 
πληρωτή Υπουργού και Υφυπουργών". 

7. Τις προτάσεις που μας έχουν υποβληθεί, αποφασίζουμε: 

1. Συγκροτούμε το Συμβούλιο Κοινωνικής Ασφάλειας 
(Σ.Κ.Α.) και διορίζουμε τα παρακάτω πρόσωπα: 

α. Πρόεδροτον Γενικό Γραμματέα της Γενικής Γραμμα¬ 
τείας Κοινωνικών Ασφαλίσεων, αναπληρούμενο από τον 
Αντιπρόεδρο. 

β. Αντιπρόεδρο τον Μάσβουλα Ιωάννη και αναπληρωτή 
του τον Αναστασόπουλο Δημήτριο. 

γ. Τον Χρυσανθάκη Χαράλαμπο, αναπληρωτή καθηγητή 
του τμήματος Πολιτικής Επιστήμης και Δημόσιας Διοίκησης 
του ΕΚΠ Αθηνών, τακτικό μέλος και αναπληρωτή του τον 
Στεργίου Α.,επίκουρο καθηγητή Νομικής Θεσσαλονίκης. 

δ) Την Αθανασάτου Ιωάννα, ειδικό σύμβουλο του Υπουρ¬ 
γού Εργασίας και Κοινωνικών Ασφαλίσεων και αναπληρώ- 
τρια την Αμοργιανού-Αντωνοπούλου Μαρία. 

ε) Την Βογιάκη Διαμάντα, διευθύντρια της Γ ενικής Γ ραμ- 
ματείας Κοινωνικών Ασφαλίσεων και αναπληρώτρια την 
Γιαννακοπούλου Νικολέττα, ομοίως. 

στ) Τον Κυριακή Δημήτριο, αναλογιστή, τακτικό μέλος και 
αναπληρώτρια την Ρήγα Βασιλική, ομοίως. 

ζ) Τον Αναλυτή Νικόλαο, εκπρόσωπο των εργοδοτών, τα¬ 
κτικό μέλος και αναπληρωτή του τον Παπάίωάννου Λά¬ 
μπρο, ομοίως. 

η) Τους Κούκο Επαμεινώνδα και Ζωγανά Σωτήρη, εκπρο¬ 
σώπους των ασφαλισμένων, τακτικά μέλη και αναπληρωτές 
τους αντίστοιχα τους Γουρνιεζάκη Εμμανουήλ και Κωστό- 
πουλο Νικόλαο, ομοίως. 

2. Γραμματέα του Συμβουλίου ορίζουμε την Σιδερή Βασι¬ 
λική , υπάλληλο της Γ ενικής Γ ραμματείας Κοινωνικών Ασφα¬ 
λίσεων και αναπληρώτρια την Αργύρη Σωτηρία, ομοίως. 

3. Η θητεία των διοριζομένων θα είναι για δύο(2) χρόνια. 

Η απόφαση αυτή να δημοσιευθεί στην Εφημερίδα της Κυ- 

βερνήσεως. 

Αθήνα, 1 Αυγούστου 2003 

Ο ΥΠΟΥΡΓΟΣ 

ΔΗΜΗΤΡΗΣ ΡΕΠΓΙΑΣ 
-Φ- 

Αριθ. 17077 (5) 

Τροποποίηση του Οργανισμού Εσωτερικής Υπηρεσίας 
της Κοινότητας Νήσου Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξειςτου άρθρου 12του Ν.1188/81, όπως σή¬ 
μερα ισχύουν. 

2. Τις διατάξεις της παρ. 4 του άρθρου 12 του Ν. 2307/ 95. 

3. Την28553/7.11.1996 απόφασή μας, «περί εγκρίσεως Ο. 
Ε Υ. Κοινότητας Νήσου (ΦΕΚ 1048/Β/22.11.1996)». 

4. Την 16/2003 απόφαση του Κ.Σ. Νήσου. 

5. Την 75/2.7.2003 Γνωμοδότηση του Υπηρεσιακού Συμ¬ 
βουλίου Ο.Τ.Α. Νομού Ιωαννίνων και 

6. Την 20922/19.9.2001 (ΦΕΚ 1271/Β/2.10.2001) απόφα¬ 
σή μας," Μεταβίβαση αρμοδιοτήτων και παροχή εξουσιο¬ 
δότησης υπογραφής αποφάσεων, εγγράφων κ.λ.π. ΜΕ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15845 


ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ", αποφασί¬ 
ζουμε: 

Τροποποιούμε την 28553/7.11.1996 απόφασή μας, ως 
εξής: 

Συνιστώνται οι παρακάτω έξι (6) επιπλέον τακτικές θέσεις 
μόνιμου προσωπικού (με σχέση εργασίας δημοσίου δικαίου): 
α) Μία (1) θέση ΠΕΙ Διοικητικού 
β) Μία (1) θέση ΠΕ3 Πολιτικών Μηχανικών 
γ) Μία(1) θέσηΤΕ17Διοικητικών-Λογιστών 
δ) Μία (1) θέση ΔΕΙ Διοικητικού 
ε) Μία (1) θέση ΔΕ38 Προσωπικού Η/Υ και 
στ) Μία (1) θέση ΥΕ14 βοηθητικού προσωπικού 
Δηλαδή, οι συνολικές θέσειςτου Οργανισμού (μαζί με τις 
προύπάρχουσες), ανέρχονται πλέον στις οκτώ (8): 
α) Δύο (2) θέσεις ΠΕΙ Διοικητικού 
β) Μία (1) θέση ΠΕ3 Πολιτικών Μηχανικών 
γ) Μία(1) θέσηΤΕ17Διοικητικών-Λογιστών 
δ) Δύο (2) θέσεις ΔΕΙ Διοικητικού 
ε) Μία (1) θέση ΔΕ38 Προσωπικού Η/Υ και 
στ) Μία (1) θέση ΥΕ14 βοηθητικού προσωπικού 
Η κατάταξη των θέσεων αυτών σε βαθμούς, γίνεται σύμ¬ 
φωνα με τον ισχύοντα κάθε φορά υπαλληλικό κώδικα, τα δε 
προσόντα διορισμού, καθορίζονται από το ανάλογο προ- 
σοντολόγιο. 

2) Οι υπηρεσίες της Κοινότητας διαρθρώνονται εκ νέου, 
όπως πιο κάτω: 

Συνιστώνται τα εξής δύο (2) τμήματα: 

Α) ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ και 
Β) ΤΕΧΝΙΚΩΝ ΥΠΗΡΕΣΙΩΝ 

Προϊστάμενος όλων των τμημάτων, επιλέγεται από όλο το 
προσωπικό, εφόσον πληροί τις νόμιμες προϋποθέσεις του 
εκάστοτε ισχύοντα Κώδικα Υπαλλήλων Ο.Τ.Α., από τους 
κλάδους ΠΕ, ΤΕ ή ΔΕ (εξαιρείται ο κλάδος ΥΕ). Ο προϊστά¬ 
μενος αυτός έχει όλες τις αρμοδιότητες που απορρέουν 
από αυτή τη θέση ευθύνης, ώστε να συντονίζει όλο το προ¬ 
σωπικό, να μεριμνά για την ομαλή και αποδοτική λειτουργία 
των υπηρεσιών και των υπαλλήλων της Κοινότητας. Ειδικό¬ 
τερα, σε συνεργασία με τον Πρόεδρο της Κοινότητας, δια¬ 
τυπώνει στόχους, με την κατάρτιση προγραμμάτων δράσε¬ 
ων, υπογράφει έγγραφα για τα οποία θα εξουσιοδοτηθεί 
από τον Πρόεδρο της Κοινότητας, εποπτεύει και αξιολογεί 
όλο το προσωπικό και υποβάλλει προτάσεις για βελτίωση 
σε κάθε τομέα. 

Τον προϊστάμενο αυτό σε περίπτωση απουσίας ή κωλύ¬ 
ματος, αναπληρώνει στα καθήκοντά του ο ανώτερος κατά 
βαθμό και αρχαιότερος υπάλληλος που ανήκει σε έναν από 
τους κλάδους για επιλογή προϊσταμένων. 

Α. ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ 
ΑΡΜΟΔΙΟΤΗΤΕΣ ΔΙΟΙΚΗΤΙΚΩΝ ΥΠΗΡΕΣΙΩΝ 
Πρωτοκόλληση, χαρακτηρισμός, διεκπεραίωση εισερχό¬ 
μενων - εξερχόμενων εγγράφων ή αιτημάτων, αρχειοθέτη¬ 
ση, μέριμνα για τη συλλογή νομοθεσίας, εγκυκλίων και οδη¬ 
γιών, διανομή κατά τμήμα των αντίστοιχων εγγράφων. 

Διαχείριση των θεμάτων προσωπικού (προσλήψεις, απο¬ 
λύσεις, προαγωγές, αξιολόγηση, υπηρεσιακή κατάσταση, 
άδειες κ.α.). 

Τήρηση νέων εκλογικών καταλόγων. 

Έκδοση πιστοποιητικών, βεβαιώσεων, τήρηση δημοτο¬ 
λογίου, μητρώου αρρένων, στρατολογικών θεμάτων, λη¬ 
ξιαρχικών βιβλίων. 

Υποστήριξη λειτουργίας Κοινοτικού Συμβουλίου (τήρηση 
πρακτικών, έκδοση αποφάσεων, μέριμνα για την εκτέλεση 
των ανάλογων διατακτικών κ.α.). 

Υποστήριξη λειτουργίας και έλεγχος Νομικών Προσώπων 
που έχει συστήσει ή συμμετέχει η Κοινότητα. 

Σύνταξη διαφόρων απαντητικών εγγράφων και αιτημά¬ 
των της Κοινότητας προς κάθε αρμόδιο φορέα. 


Εισαγωγή στοιχείων και παρακολούθηση λειτουργίαςτου 
μηχανογραφικού εξοπλισμού. 

Χρήση και ενημέρωση των αντίστοιχων ειδικών προγραμ¬ 
μάτων λογισμικού πληροφορικής. 

Διαχείριση υποθέσεων Ο.Γ.Α. και ΕΛ.Γ.Α. 

Μέριμνα για τη διαρκή επιμόρφωση όλου του προσωπι¬ 
κού. 

Υποβολή εμπεριστατωμένων προτάσεων για τη βελτίωση 
των παρεχόμενων υπηρεσιών και τη μείωση της γραφειο¬ 
κρατίας. 

Βοηθητικές εργασίες μεταφοράς υλικών, διανομής εγ¬ 
γράφων, προετοιμασίας χώρων, αναπαραγωγής εντύπων, 
ελέγχου υδρομετρητών ή άλλων εγκαταστάσεων, καθαριό¬ 
τητας κτιρίων, αλληλογραφίας ταχυδρομείου κλπ (αρμο¬ 
διότητες που κατανέμονται αποκλειστικά για τη θέση του 
κλάδου ΥΕ 14). 

ΠΡΟΣΩΠΙΚΟ: Στο τμήμα αυτό εντάσσονται οι εξής τέσ¬ 
σερις (4) θέσεις: 

α) Μία (1) θέση ΠΕΙ Διοικητικού 

β) Μία (1) θέση ΔΕΙ Διοικητικού γ) Μία(1) θέση ΔΕ38 Προ¬ 
σωπικού Η/Υ και 

δ) Μία(1) θέση ΥΕ14 βοηθητικού προσωπικού 

ΑΡΜΟΔΙΟΤΗΤΕΣ ΟΙΚΟΝΟΜΙΚΩΝ ΥΠΗΡΕΣΙΩΝ: 

Κατάρτιση και παρακολούθηση ορθής εκτέλεσης προϋ¬ 
πολογισμού. Συγκέντρωση στοιχείων εσόδων - εξόδων. Έκ¬ 
δοση χρηματικών ενταλμάτων. Έλεγχος δικαιολογητικών. 
Σύνταξη ετήσιων απολογισμών, στατιστικών και λοιπών 
στοιχείων. Τήρηση αρχείων λογιστικού συστήματος. 

Μέριμνα για τη συλλογή- αρχειοθέτηση σχετικής νομοθε¬ 
σίας, εγγράφων, εγκυκλίων και οδηγιών. 

Έκδοση κάθε μορφής εγγράφων και βεβαιώσεων που 
αφορούν στο τμήμα αυτό. 

Έλεγχος και διεκπεραίωση δαπανών προμηθειών, συμ¬ 
βάσεων και έργων. 

Μισθοδοσία προσωπικού, τήρηση ανάλογου μηχανογρα¬ 
φικού αρχείου, με διαρκή ενημέρωση κάθε είδους μεταβο¬ 
λών. Χορήγηση βεβαιώσεων αποδοχών. 

Πλήρης λειτουργία αυτοτελούς Ταμειακής Υπηρεσίας 
της Κοινότητας. 

Κατάρτιση βεβαιωτικών καταλόγων κάθε είδους εσόδων 
και προστίμων. 

Είσπραξη εσόδων της Κοινότητας από φόρους, τέλη, δι¬ 
καιώματα κλπ. και αναλυτική παρακολούθηση τυχόν οφει- 
λόμενων ποσών από κάθε πηγή. 

Χορήγηση κάθε είδους αδειών αρμοδιότητας Ο.Τ.Α. που 
υπόκεινται σε τέλη ή δικαιώματα. 

Τήρηση στοιχείων αποθήκης υλικού της Κοινότητας. 

Τήρηση στοιχείωντης περιουσίας της Κοινότητας και των 
κληροδοτημάτων αυτής. 

Υποβολή εμπεριστατωμένων προτάσεων για τη βελτίωση 
των παρεχόμενων υπηρεσιών, την αξιοποίηση της περιου¬ 
σίας της Κοινότητας και τη μείωση της γραφειοκρατίας. 

Δημοπρασίες εκμίσθωσης ακινήτων της Κοινότητας. 

Χρήση των ειδικών προγραμμάτων λογισμικού για τις πα¬ 
ραπάνω δραστηριότητες. 

ΠΡΟΣΩΠΙΚΟ: Στο τμήμα αυτό εντάσσονται οι εξής δύο 
(2) θέσεις: 

α) Μία (1) θέση ΤΕ 17 Διοικητικών - Λογιστών 

β) Μία (1) θέση ΠΕΙ Διοικητικού 

Β. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

ΑΡΜΟΔΙΟΤΗΤΕΣ: 

Κατάρτιση μελετών - επίβλεψη έργων και προμηθειών. 

Έλεγχος και παρακολούθηση των κάθε είδους δικτύων 
(ύδρευσης, αποχέτευσης, οδοποιίας, κήπων κλπ), μηχανο¬ 
λογικού ή άλλου εξοπλισμού, του οικιστικού περιβάλλοντος 
γενικά (περιλαμβανόμενης της λίμνης Παμβώτιδας) και των 
κτιρίων της Κοινότητας, προκειμένου να υποβληθούν προ¬ 
τάσεις για επαρκή συντήρηση ή βελτίωση αυτών. 

Παρακολούθηση αναπτυξιακών προγραμμάτων (τοπικών 
ή της Ευρωπαϊκής Ένωσης) και υποβολή εμπεριστατωμέ¬ 
νων προτάσεων για συμμετοχή σε αυτά. 

Επίβλεψη σε θέματα προστασίας περιβάλλοντος, τουρι¬ 
σμού, πολεοδομίας, καθαριότητας και ευπρεπισμού. Υπο¬ 
βολή προτάσεων για βελτίωση και αξιοποίηση υποδομών 
στους τομείς αυτούς. 

Έκδοση οικοδομικών αδειών. 

Μέριμνα για τη συλλογή- αρχειοθέτηση σχετικής νομοθε¬ 
σίας, εγγράφων, εγκυκλίων και οδηγιών. 

Έκδοση κάθε μορφής εγγράφων και βεβαιώσεων που 
αφορούν στο τμήμα αυτό. 

Χρήση ειδικών προγραμμάτων λογισμικού ηλεκτρονικών 
υπολογιστών (ΟΑϋ κ.α.). 

ΠΡΟΣΩΠΙΚΟ: Στο τμήμα αυτό εντάσσονται οι εξής δύο 
(2) θέσεις: 

α) Μία (1) θέση ΠΕ3 Πολιτικών Μηχανικών β) Μία (1) θέση 
ΔΕΙ Διοικητικού 

3) Προϊστάμενος όλου του προσωπικού της Κοινότητας εί¬ 
ναι ο Πρόεδρος αυτής. Ο εκάστοτε προϊστάμενος των παρα¬ 
πάνω τμημάτων, υπάγεται στον Πρόεδρο της Κοινότητας. 

Σε κάθε περίπτωση, δεν θα επιτρέπεται η εκκίνηση της 
διαδικασίας πρόσληψης, εάν πρώτα δεν είναι εξασφαλι¬ 
σμένες οι αντίστοιχες πιστώσεις για τη μισθοδοσία, όπως 
θα προκύπτει από ανάλογη μελέτη του Τμήματος Οικονομι¬ 
κών Υπηρεσιών. 

5) Με ειδικά αιτιολογημένη πρόταση του προϊσταμένου 
των Τμημάτων (υποκείμενη στην έγκριση του Προέδρου 
της Κοινότητας), επιτρέπεται η απασχόληση προσωπικού 
σε διαφορετικό της ειδικότητάς του αντικείμενο, εφόσον 
δεν παραβιάζεται η προσωπικότητα, τα όρια των γνώσεων 
και οι αντικειμενικές δυνατότητες του προσωπικού αυτού, 
με γνώμονα την απρόσκοπτη και αποδοτική λειτουργία των 
υπηρεσιών της Κοινότητας. 

6) Με ειδικά αιτιολογημένη πρόταση του προϊσταμένου 
των Τμημάτων (υποκείμενη στην έγκριση του Προέδρου 
της Κοινότητας), επιτρέπεται η ανακατανομή, περαιτέρω 
εξειδίκευση, συμπλήρωση ή προσθήκη νέων αρμοδιοτήτων 
σε κάθε τμήμα και υπάλληλο. 

7) Η συνεργασία μεταξύ όλων των παραπάνω τμημάτων, 
σε άλατα ζητήματα συναρμοδιότητας, θα είναι συνεχής και 
υποχρεωτική. 

8) Η σύνταξη κάθε είδους επίσημου εγγράφου, θα γίνεται 
αποκλειστικά με τη χρήση ανάλογου προγράμματος ηλε¬ 
κτρονικού υπολογιστή. 

Κατά τα λοιπά ισχύει ως έχει η προηγούμενη απόφασή 
μας. 

Κάλυψη δαπάνης: 

Με την παρούσα κανονιστική πράξη προκαλείται δαπάνη 
σε βάρος του προϋπολογισμού της Κοινότητας Νήσου, το 
ύψος της οποίας δεν μπορεί να προσδιορισθεί με την πα¬ 
ρούσα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ιωάννινα, 29 Ιουλίου 2003 

Με εντολή Γενικού Γραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 


Αριθ. 8955 (6) 

Ορισμός Ανωτάτου ορίου επιτρεπομένων ημερών κίνη¬ 
σης εκτός έδρας, υπαλλήλων υπηρετούντων στο Δή¬ 
μο Τρίπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2503/97 "Διοίκηση, οργάνωση, στε- 
λέχωσητης Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις". 

2. Τις διατάξεις του άρθρου 2 του Ν. 2685/1999 "κάλυψη 
δαπανών μετακινουμένων υπαλλήλων εντός και εκτός Επι¬ 
κράτειας". 

3. Τις διατάξεις της παρ. 6 του άρθρου 25 του Ν. 2738/ 99 
"Συλλογικές διαπραγματεύσεις στη Δημόσια Διοίκηση κλπ". 

4. Τις διατάξεις του Ν. 1188/1981 "Περί καταστάσεως 
προσωπικού των ΟΤΑ". 

5. Το 10066/3.7.2003 έγγραφο του Δήμου Τρίπολης περί 
καθορισμού ανώτατου αριθμού ημερών μετακίνησης εκτός 
έδρας υπαλλήλων του Δήμου. 

6. Την 2/54865/20.7.1999 εγκύκλιο του Υπουργείου Οικο¬ 
νομικών (κοινοποίηση Ν. 2685/1999). 

7. Το γεγονός ότι από την απόφαση αυτή προκαλείται δα¬ 
πάνη η οποία θα αντιμετωπιστεί από τον προϋπολογισμό 
του Δήμου Τρίπολης, αποφασίζουμε: 

Καθορίζουμε τον αριθμό ημερών μετακίνησης εκτός 
έδρας με δικαίωμα αποζημίωσης και όχι πέραν των εκατόν 
είκοσι (120) ημερών ετήσια, για εκτέλεση υπηρεσίας, των 
με οποιαδήποτε σχέση εργασίας υπαλλήλων που υπηρε¬ 
τούν οτο Δήμο Τρίπολης για το έτος 2003 και εφεξής, ανα¬ 
λυτικά ως εξής: 


Α. 

ΚΑΤΗΓΟΡΙΑ ΠΕ 

Ημέρες 

1. 

Κλάδος ΠΕΙ Διοικητικού 

10 

2. 

Κλάδος ΠΕ4 Αρχιτεκτόνων μηχανικών 

10 

3. 

Κλάδος ΠΕ5 Μηχανολόγων μηχ. - 



ηλεκτρολόγων μηχ. 

10 

4. 

Κλάδος ΠΕ6 Τοπογράφων Μηχ/κών 

10 

5. 

Κλάδος ΠΕ9 Γεωπόνων 

10 

Β. 

ΚΑΤΗΓΟΡΙΑ ΤΕ 


1. 

Κλάδος ΤΕ3 Τεχνολόγων 



πολιτικών μηχανικών 

10 

2. 

Κλάδος ΤΕ4 Τεχνολόγων μηχ/γων 



ή ηλεκτρολόγων μηχ. 

10 

Γ. 

ΚΑΤΗΓΟΡΙΑ ΔΕ 


1 . 

Κλάδος ΔΕΙ Διοικητικού 

20 

2. 

Κλάδος ΔΕ24 Ηλεκτρολόγων 

10 

3. 

Κλάδος ΔΕ28 χειριστών Μ.Ε. 

60 

4. 

Κλάδος ΔΕ29 οδηγών αυτοκινήτων 

120 

Δ. 

ΚΑΤΗΓΟΡΙΑ ΥΕ 


1. Κλάδος ΥΕ 1 Κλητήρων θυρωρών 



γεν. καθηκόντων 

120 

2. 

Κλάδος ΥΕ 16 εργατών γενικά 

20 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Τρίπολη, 29 Ιουλίου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




